**ВАКСИНАТСИЯИ ЗИДДИ ВИРУСИ ПАПИЛЛОМАИ ОДАМ (ВПО) ВА САРАТОНИ ГАРДАНАКИ БАЧАДОН:**

**ЧИРО ШУМО БОЯД ДОНЕД?**

Саратони гарданаки бачадон чорумин саратони вусъатёфта дар байни занони тамоми ҷањон мебошад. Қариб њамаи њолатњои саратони гарданаки бачадон дар натиҷаи сирояте, ки вируси папилломаи одам (ВПО) ба вуҷуд меорад, бо ёрии ваксинатсия пешгирӣ кардан мумкин аст.

Барои занњоро аз таъсири харобиовари саратони гарданаки бачадон муњофизат кардан, Созмони умумиҷањонии тандурустӣ (СУТ) даъват мекунад:

Иммунизатсия кардани наврасон Мунтазам гузаронидани

бар зидди ВПО скрининги занон барои муайян намудани саратони гарданаки бачадон ва табобати самаранок

**Вируси папилломаи одам (ВПО) чист?**

Вируси папилломаи одам (ВПО) – ин вируси пањнгардидае мебошад, ки њангоми алоқаи ҷинсӣ (расиши пўст ба пўст) аз як одам бо одами дигар мегузарад. Аксарияти одамон дар давоми њаёти худ метавонанд бо ВПО сироят ёбанд, гарчанде шояд онњо нафањманд ва аломатњои сироятро эњсос накунанд. ВПО њам занонро ва њам мардонро метавонад сироят дињад. Одатан, сирояти ВПО худ ба худ аз байн меравад, вале баъзан вақт бо мурури замон он метавонад устувор шавад ва дар нињоят ба саратон оварда расонад.

Саратони гараданаки бачадон пањншудатарин саратони бо ВПО алоқамандбуда мебошад, аммо вирус баъзе намудњои саратони вулва, мањбал, узвњои таносул, маъқад ва қисми қафои гулў, аз ҷумла асоси забон ва бодомакњоро низ бавуҷуд меорад. Инчунин, ВПО сабаби пайдоиши варамии узвњои таносул низ шуда метавонад.

**Ваксинатсия**

Ваксинатсияи зидди ВПО зиёда аз 90%-и њолатњои саратонро пешгирӣ карда метавонад. Ваксинаи зидди ВПО самараноктарин барои пешгирии саратони гарданаки бачадон дар синну соли калонтар мебошад, агар сари вақт онро ба духтарони синни аз 9 то 14 сола гузаронанд. Як ё ду вояи ваксинаи зидди ВПО-ро дар ин синну сол ба духтаракҳо мегузаронанд (вобаста ба тавсияњои дар кишвар қабул кардашуда). Ваксинаи ВПО самаранок ва бехатар аст, ягон њолатњои маълуми дарозмуддати баъд аз иммунизатсия бавуқуъомада надорад. Дар вақти иммунизатсия шахс метавонад дардмандӣ дар ҷои тазриқро њис кунад, лекин одатан баъд аз ворид кардани ваксина дард зуд мегузарад. Пеш аз њама, ваксинатсияи зидди ВПО барои духтарон гузаронида мешавад. Аз моњи марти 2023 сол, 125 кишвари ҷањон ваксинаи зидди ВПО-ро ба Барномаи миллии иммунитзатсияи худ барои иммунизатсия духтарон дохил намуданд.

**Скрининг**

Хусусан дар занони аз 30-сола боло, сирояти ВПО метавонад нигоњ дошта шавад ва бо мурури замон ба тағйироти гарданаки бачадон оварда расонад, ки боиси саратони гарданаки бачадон мегардад. Барои инкишофи саратони гарданаки бачадон дар занони дорои масунияти муқаррарӣ, одатан аз 15 то 20 сол лозим аст. Дар байни занони гирифтори ВПО бо масунияти бадани заиф, саратони гарданаки бачадон метавонад танњо дар давоми 5 сол инкишоф ёбад. Барвақт муайян ва табобат кардани њолатњои пеш аз саратонӣ, инкишофи саратони гарданаки бачадонро пешгирӣ менамояд. Саратони гарданаки бачадонро, ки дар марњилаи аввал муайян карда мешавад, самаранок табобат кардан мумкин аст.

Аз ин рӯ, СУТ гузаронидани скрининги занони иммунизатсияшуда ва иммунизатсия нашударо тавсия медиҳад. Баъдан њар 5-10 сол бо истифода аз усули санҷиши асосии скринингӣ ё њар се сол то ба синни 49 солагӣ расидани занон, муоинаи визуалӣ ва ташхиси ситологӣ, њамчун скрининги асосии санҷишӣ истифода мешавад. Барои шахсони гирифтори ВНМО гузаштани ташхис баъд аз 25 солагї тавсия дода шуда, баъдан ҳар 3-5 сол гузаронида мешавад.

Агар хангоми муоина дар гарданаки бачадон ҳуҷайраҳои пеш аз саратонї ошкор карда шаванд, табобат ба як тартиби каминвазивӣ меояд, ки ҳуҷайраҳои ғайримуқаррарии гарданаки бачадонро нест мекунад.

Саратони гарданаки бачадон бо роњи ҷарроҳӣ, муолиља бо нурњои радиотсионї ва химиотерапия табобат карда мешавад. Агар табобат накунанд, саратони гарданаки бачадон метавонад ба марг оварда расонад.